19/02/2019 | Administración LocalMunicipal
Santiago de Compostela
Persoal
Bases específicas da convocatoria das seguintes prazas, incluídas na oferta de emprego do concello de Santiago de Compostela do ano 2016

Por Resolucións da concelleira-delegada de economía, facenda e administración de data 8 de febreiro de 2019, acórdase: Aproba-las bases específicas da convocatoria para a provisión en propiedade, como persoal laboral fixo, polas que se rexerán os procesos selectivos de cobertura das seguintes prazas:  1 (unha) praza de psicólogo/a para a área de acción social.  1 (unha) praza de educador/a familiar para á área de acción social. As bases aprobadas teñen o seguinte contido: A Xunta de Goberno Local, en sesión celebrada o día 02.12.2016, aprobou a oferta de emprego do Concello de Santiago de Compostela para o ano 2016. Esta oferta foi publicada no BOP de A Coruña nº 237, de 16.12.2016 e inclúe unha praza de psicólogo, persoal laboral fixo, pertencente ao Grupo A1 de titulación, baixo a denominación de psicólogo/a, conforme ao establecido na lei 7/2007, de 12 de abril, do Estatuto Básico do Empregado Público, con destino no Departamento de Servizos Sociais Comunitarios, 2.-DOTACIÓN ECONÓMICA: As retribucións correspondentes ao Grupo A1, e demais retribucións complementarias segundo acordos adoptados pola Corporación ao respecto, e concretados na relación orzamentaria e de postos de traballo. O proceso selectivo rexerase polo establecido nas bases xerais e nas presentes bases específicas. Serán tamén de aplicación, xunto con outras disposicións, a estes procesos os seguintes textos normativos:  Lei 7/1985, de 2 de abril, Reguladora das Bases de Réxime Local.  Texto Refundido das Disposicións Legais Vixentes en Materia de Réxime Local, aprobado por Real Decreto Lexislativo 781/1986, de 18 de abril.  Real Decreto 896/1991, de 7 de xuño, polo que se establecen as Regras Básicas e Programas Mínimos do Procedemento de Selección dos Funcionarios da Administración Local.  Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado por Real Decreto 364/1995, de 10 de marzo.  Lei 5/1997, de 22 de xullo, de Administración Local de Galicia.  Real Decreto 2271/2004, de 3 de decembro, polo que se regula o acceso ao emprego público e a provisión de postos de traballo das persoas con discapacidade.  A Lei 13/2008, de 3 de decembro, de Servizos Sociais de Galicia.  Acordo Regulador – Convenio Colectivo do persoal ao servizo do Concello de Santiago de Compostela 2009-2012 (BOP 03/02/2010).  Texto Refundido das Disposicións Legais Vixentes da Comunidade Autónoma de Galicia en Materia de Igualdade, aprobado por Decreto Lexislativo 2/2015, de 12 de febreiro.  Lei 2/2015, de 29 de abril, de emprego público de Galicia.  Texto Refundido do Estatuto Básico do Empregado Público, aprobado por Real Decreto Lexislativo 5/2015, de 30 de outubro.  Lei 39/2015, de 01 de outubro, de Procedemento Administrativo Común das Administracións Públicas.  Lei 40/2015, de 01 de outubro, de Réxime Xurídico do Sector Público.4- REQUISITOS ESPECÍFICOS ESIXIDOS: Ademais dos indicados nas bases xerais da convocatoria de prazas do Concello de Santiago de Compostela ( BOP A Coruña núm 103, do 2 de xuño de 2017) os/as aspirantes deberán estar en posesión do título universitario de grao/licenciado en psicoloxía ou equivalente. No caso de titulacións obtidas no estranxeiro deberán posuír o documento que acredite a súa homologación.5.- FUNCIÓNS DOS POSTOS DE TRABALLO A CUBRIR: Figuran especificadas no anexo II da presente convocatoria 6.1. Os/as aspirantes que desexen participar no proceso selectivo deberán facelo constar mediante instancia, na que manifesten que reúnen todos e cada un dos requisitos establecidos nas bases xerais da convocatoria e nas presentes bases específicas. Os ditos requisitos deberán reunirse con referencia ao derradeiro día do prazo de presentación de instancias, e será nula á formalización do contrato con aqueles aspirantes que estean incursos en causas de incapacidade recollidas na normativa vixente. A solicitude de participación deberá ir acompañada, necesariamente, de fotocopia do documento nacional de identidade ou, no seu caso, do pasaporte ou de calquera outro documento acreditativo da nacionalidade; e do xustificante que acredite o aboamento íntegro da taxa. A falla de xustificación no prazo de presentación de instancias determinará a exclusión definitiva do proceso selectivo do aspirante. No caso de aspirantes que concorran ás probas selectivas en calidade de cónxuxe, descendente do cónxuxe, de españois ou nacionais de países membros da Unión Europea deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa do español ou do nacional da Unión Europea co que existe este vínculo, de que non está separado de dereito do seu cónxuxe e, no seu caso, do feito de que o aspirante vive ás súas expensas ou está ao seu cargo. Os/as aspirantes deberán aportar, xunto coa solicitude, fotocopia dos documentos acreditativos dos méritos alegados. Non será necesaria a compulsa dos documentos que sexan presentados, sen prexuízo de que en calquera momento o tribunal cualificador ou os órganos competentes do Concello de Santiago de Compostela poidan requirir aos aspirantes que acrediten a veracidade das circunstancias e documentos aportados obxecto de valoración. A data límite para a alegación dos méritos e a presentación dos documentos relativos aos mesmos será a de finalización do prazo de presentación de solicitudes. En ningún caso serán valorados méritos non alegados na solicitude ou non acreditados documentalmente en prazo.6.2. As solicitudes dirixiranse ao Sr. Alcalde-presidente da Corporación, e presentaranse no Rexistro Xeral do Concello no prazo de vinte días naturais contados a partir do seguinte ao da publicación da convocatoria no Boletín Oficial do Estado. Tamén poderán presentarse nos lugares e formas establecidos no artigo 16 da Lei 39/2015, do 01 de outubro. No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes do seu envío certificado.6.3 Taxa por dereitos de exame. Segundo o disposto na vixente ordenanza fiscal 3.07, os/as aspirantes deberán aboar as taxas por dereito de exame que de seguido se relacionan: - Grupo A e B: 27,60 euros. O aboamento efectuarase en réxime de autoliquidación mediante o impreso que para o efecto poderá obterse na Oficina de Atención ao Contribuínte (Rúa Presidente Salvador Allende, 4 baixo) e nas Oficinas de Rexistro indicadas na base 5.2. O impreso poderá obterse tamén a través de internet, na citada web. O aboamento da autoliquidación poderá realizarse nas entidades colaboradoras relacionadas no propio impreso de autoliquidación. De conformidade co disposto no artigo 26.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 05 de marzo, non procederá a devolución do importe satisfeito en concepto de taxa por dereitos de exame cando por causas imputables ao aspirante este non participe no proceso selectivo ou sexa excluído do mesmo. O Tribunal cualificador estará composto polo seguintes membros:  Presidente: Un/ha funcionario ou persoal laboral fixo do Concello.  3 Vogais: - Funcionarios de carreira ou persoal laboral fixo, non necesariamente do Concello de Santiago de Compostela.  Secretario: Un /ha funcionario/a do Concello de Santiago de Compostela. Para os efectos de asistencia, os compoñentes dos tribunais que actúen nestas probas terán a categoría primeira, de conformidade co que dispón o artigo 30 do R. D. 462/2002, do 24 de maio. Cando existan dificultades técnicas ou de outra índole que o aconsellen, o Tribunal poderá incorporar aos seus traballos asesores especialistas para as probas e cos cometidos que estime pertinentes, limitándose ditos asesores a prestar a súa colaboración nas súas especialidades técnicas, con voz pero sen voto. Así mesmo, o Tribunal poderá valerse de persoal auxiliar durante o desenvolvemento material dos exercicios, cuxa designación deberá comunicarse á Concellaría de Persoal, que haberá de autorizar o número de persoal auxiliar proposto. O sistema selectivo é o de concurso-oposición O proceso selectivo constará de dúas fases: a primeira corresponderá a fase de oposición e a segunda á de concurso FASE DE OPOSICION:  Primeiro exercicio: De carácter obrigatorio e eliminatorio. Consistirá en contestar un cuestionario de 120 preguntas, con 3 respostas alternativas, sendo só unha delas a correcta, sobre o contido da parte xeral do programa que figura no anexo I, no tempo máximo de 120 minutos (dúas horas). Por cada tres respostas falladas restará unha correcta, non computándose as non contestadas. Cualificárase de 0 a 10 puntos este exercicio, sendo necesario para aprobar haber obtido un mínimo de 5 puntos.  Segundo exercicio: De carácter obrigatorio e eliminatorio. Consistirá en desenvolver dez preguntas, vinculadas ao contido da parte específica do programa que figura no anexo I desta convocatoria, nun tempo máximo de dúas horas. As preguntas pódense corresponder con subtítulos literais contemplados no devandito programa ou ben, interrelacionar varios epígrafes correspondentes a diferentes temas. Con posterioridade, as persoas aspirantes serán convocadas oportunamente para a lectura do seu exercicio en sesión pública ante o tribunal, que o cualificará valorando os coñecementos, a claridade, a capacidade de síntese e de relación das temáticas propostas, así como a súa forma de presentación e exposición. No desenvolvemento da lectura, o tribunal poderá realizar preguntas á persoa aspirante en relación co seu exercicio. Cada membro do tribunal dispoñerá de fotocopias dos exercicios para cotexar a lectura efectuada pola persoa aspirante. Cualificarase de 0 a 10 puntos este exercicio (puntuación máxima por pregunta: 1), sendo necesario para aprobar, obter un mínimo de 5 puntos.  Terceiro exercicio: De carácter obrigatorio e eliminatorio. Consistirá no desenvolvemento de dous supostos prácticos relativos ás tarefas cuxa realización corresponde a un/unha psicólogo/a como profesional dos Servizos Sociais Comunitarios. As persoas aspirantes poderán elixir os supostos entre catro dos propostos polo Tribunal e que versarán sobre os contidos das materias comprendidas na parte especifica do programa desta convocatoria nun tempo máximo de tres horas. Para este exame estará permitido o uso de textos normativos, sen comentarios. Con posterioridade, as persoas aspirantes serán convocadas oportunamente para a lectura do seu exercicio en sesión pública ante o tribunal, que o cualificará valorando a estrutura, capacidade metodolóxica, claridade na súa exposición e interrelación dos contidos analizados ao longo de todo o temario. No desenvolvemento da lectura, o tribunal poderá realizar preguntas ao aspirante en relación co seu exercicio. Cada membro do tribunal dispoñerá de fotocopias dos exercicios para cotexar a lectura efectuada polo aspirante. Cualificarase de 0 a 10 puntos este exercicio, sendo necesario para aprobar haber obtido un mínimo de 2,5 puntos en cada un dos supostos.  Cuarto exercicio: De carácter obrigatorio para todas as persoas aspirantes pero non eliminatorio, consistirá en reproducir a estrutura e contido dun texto en Microsoft Word e en deseñar unha táboa básica en Microsoft Excel na que se reproduzan varios títulos e se introduzan as fórmulas correspondentes para o cálculo automático de idade, promedios, cálculo de porcentaxes, introdución de listas e contabilidade automática de datos de texto. Este exercicio será puntuado de 0 a 3 puntos.  Quinto exercicio: De carácter obrigatorio para todas as persoas aspirantes, a excepción dos que teñan acreditado, como mínimo, o CELGA 4 ou equivalente debidamente homologado polo órgano competente en materia de política lingüística da Xunta de Galicia, que estarán excluídos de realizar o exercicio. Consistirá na tradución, nun tempo máximo de trinta minutos, un texto do castelán ao galego e outro do galego ao castelán, ambos propostos polo tribunal. Este exercicio cualificarase como “apto” ou “non apto”. A fase de concurso non terá carácter eliminatorio, e valorarase o seguinte: a) Servicios prestados na Administración publica, en postos de natureza semellante, no grupo A1 de clasificación, funcionarial ou laboral: 0, 10 puntos por mes de servicio, ata un máximo de 10 puntos. Non se computarán servicios inferiores a un mes, considerándose para estes efectos, os meses de trinta días. b) Titulación académica superior á esixida para acceder á praza: * Doutor: 3 puntos. c) Formación: Valorarase a asistencia ou a impartición ( como profesor/a) a/de cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais ( estado, comunidade autónoma, provincia, municipio….), as que teñan competencias en materia educativa e teñan carácter público ( universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións dos postos de traballo e se valorarán a razón de 0,020 puntos por cada hora de formación acreditada como alumno/a ou 0,040 como profesor/a, cun límite de 100 horas por acción formativa, de xeito que ningún curso dos aportados se valorará con máis de 2 puntos. Consideracións: -Os certificados nos que non conste a duración en horas do curso non serán tidos en conta. -Non se puntuarán xornadas, congresos, reunións profesionais ou similares. -Nos cursos de idiomas ou aplicacións informáticas só se terán en conta os de maior nivel. -Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias, A puntuación máxima a acadar neste apartado será de 5 puntos. d) Exercicio de dereitos de conciliación nos cinco anos anteriores á publicación da convocatoria no Boletín Oficial do Estado, cun límite de 0,50 puntos.  Permiso de maternidade: 0,05 puntos por permiso, cun máximo de 0,20 puntos;  Permiso de paternidade: 0,025 puntos por permiso, cun máximo de 0,10 puntos;  Redución de xornada: 0,016 puntos por mes completo de redución, cun máximo de 0,20 puntos;  Excedencia para coidado de familiar: 0,005 puntos por mes completo de excedencia, cun máximo de 0,20 puntos. Os méritos valoraranse con referencia á data na que remate a presentación de instancias, e acreditaranse no momento de formalizar a solicitude de participación, presentando copia dos documentos acreditativos, xa que non serán tidos en conta, nin serán valorados aqueles que non queden debidamente acreditados dentro do prazo de presentación de instancias. A puntuación obtida na fase de concurso será publicada no Taboleiro de Edictos do Concello o mesmo día en que se acorde, En ningún caso poderá ser aplicada co fin de superar os exercicios da fase de oposición. O Tribunal, rematada a cualificación, publicará a relación de aprobados por orden de puntuación, que se confeccionará cos aspirantes que superados tódolos exercicios obrigatorios, obteñan a maior puntuación, sumando á puntuación obtida na fase de concurso, os puntos obtidos nos exercicios da oposición; non podendo rebasar os aspirantes aprobados o número de prazas convocadas, e elevará dita relación ó Alcalde, para que formule o nomeamento pertinente. Calquera proposta que contradiga o anterior, será nula de pleno dereito. O órgano competente procederá á formalización do contrato. Ata que non se formalice, o aspirante proposto non terá dereito a percepción económica ningunha. Transcorrido satisfactoriamente o período de proba de 6 meses, o aspirante proposto adquirirá a condición de persoal laboral fixo. Tema 1: A Constitución Española de 1978: Estrutura, Título Preliminar, Dereitos e deberes fundamentais e Reforma Constitucional. Tema 2: A Coroa. As Cortes Xerais: Composición, Funcións e Funcionamento. Tema 3: O Goberno: Composición e funcións. Relacións entre o Goberno e as Cortes Xerais. As Administracións Públicas. Lexislación aplicable. Tema 4: O Estatuto de Autonomía de Galicia. As institucións da Comunidade Autónoma: O Parlamento, o Consello da Xunta, a Presidencia e a administración de Xustiza. Competencias. Tema 5: Lei 6/1984, do 5 de xuño, do Valedor do Pobo: tramitación das queixas, tramitación da investigación e deber de colaboración. Tema 6: A Lei: Concepto e clases. Disposicións normativas con forza de lei. O Regulamento: concepto. Clasificación dos regulamentos. Ordenanzas e regulamentos municipais. Procedemento de elaboración. Tema 7: Lei 39/2015, de 1 de outubro, do procedemento administrativo común das Administracións Pública: a capacidade de obrar e o concepto de interesado, identificación e firma dos interesados no procedemento administrativo, a actividade das Administracións Públicas, dereitos das persoas nas súas relacións coas Administracións Públicas, dereito e obrigación de relacionarse electronicamente coas Administracións Públicas, linguas dos procedementos, rexistros, colaboración e comparecencia das persoas e responsabilidade da tramitación. Tema 8: Lei 39/2015, de 1 de outubro, do procedemento administrativo común das Administracións Pública: Dos actos administrativos, concepto e clases, elementos, requisitos dos actos administrativos, eficacia dos actos, a notificación, nulidade e anulabilidade. Tema 9: Lei 39/2015, de 1 de outubro, do procedemento administrativo común das Administracións Pública: Finalización do procedemento: a obriga de resolver. O silencio administrativo. Os recursos administrativos: concepto e clases, requisitos xerais. Os recursos ordinarios. Tema 10: Regulamento orgánico de Goberno e Administración do Concello de Santiago de Compostela. Tema 11: O municipio. Elementos. Territorio e poboación. Tema 12: Lei 7/1985, do 2 de abril, reguladora de bases de réxime local. Municipios de Gran Poboación. O Alcalde: competencias, forma de elección e cesamento. Os Tenentes de Alcalde. A Xunta de Goberno Local: composición e atribucións. O Pleno: composición e competencias. As Comisións Informativas. Tema 13: Regulamento Orgánico Municipal do Pleno do Concello de Santiago de Compostela. Tema 14: Ordenanzas e regulamentos municipais. Procedemento de elaboración. Tema 15: Lei 2/2015, de 29 de abril, de emprego público de Galicia: Clases de funcionarias/os. Situacións administrativas. Réxime disciplinario. Tema 16: Lei 2/2015, de 29 de abril, de emprego público de Galicia: Dereitos e deberes das/os funcionarias/os locais. Código de conduta dos empregados públicos. Réxime de incompatibilidades. Tema 17: A Lei de Contratos do sector público: Lei 9/2017, de 8 de novembro. Tipoloxías de contratos e clasificación. Capacidade e solvencia. Obxecto, prezo e elementos formais Tema 18: Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Os recursos das Facendas Locais. Taxas e prezos públicos. Tema 19: A lexislación estatal en materia de protección de datos. O impacto do Regulamento Xeral de Protección de Datos sobre a actividade das Administracións Públicas. O Regulamento Municipal de seguridade para a protección de datos de carácter persoal. Tema 20: Regulamento de Participación Cidadá do Concello de Santiago de Compostela. Tema 21: Lei 9/2007, de 13 de xuño, de subvencións de Galicia: Principios xerais e requisitos para o outorgamento das subvencións. Tema 22: Lei 9/2007, de 13 de xuño, de subvencións de Galicia: Dos procedementos de concesión en réxime de concorrencia competitiva e do procedemento de concesión directa. Tema 23: Lei 9/2007, de 13 de xuño, de subvencións de Galicia: Dos procedementos de xestión e xustificación de subvencións. Tema 24: Lexislación en materia de igualdade: Lei Orgánica 3/2007, de 22 de marzo, para a igualdade efectiva de mulleres e homes. Decreto Lexislativo 2/2015, 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Tema 25: Marco legal dos Servizos Sociais Comunitarios: Constitución Española, Estatuto de Autonomía e Lei de Bases de Réxime Local. A Lei 13/2008, de 3 de decembro, de Servizos Sociais de Galicia: distribución competencial. Tema 26: O sistema galego de Servizos Sociais: análise conceptual, obxectivos, principios xerais e titulares de acceso aos devanditos servizos. A estrutura dos Servizos Sociais. Funcións dos distintos niveis de Servizos Sociais. Catálogo de recursos sociais. A colaboración interadministrativa. Tema 27: O principio de universalidade. Dereitos e deberes das persoas en relación aos Servizos Sociais. Tema 28: O Decreto 99/2012, do 16 de marzo, polo que se regulan os Servizos Sociais Comunitarios e o seu financiamento: Principios, obxectivos, funcións e competencias. Natureza dos Servizos Sociais Comunitarios. Tema 29: Os Servizos Sociais Comunitarios Básicos e Específicos: Aspectos conceptuais e funcións. A coordinación interdepartamental entre os Servizos Sociais Comunitarios Básicos e os Específicos. Tema 30: O equipo profesional en Servizos Sociais Comunitarios Básicos: composición e funcións. O profesional de referencia nos Servizos Sociais. A figura de “xestor/a do caso”. Tema 31: O papel dos profesionais da psicoloxía como membros integrantes do equipo de Servizos Sociais: o desempeño profesional; funcións. O traballo en rede; a interdisciplinariedade. Ámbitos de actuación dos profesionais da psicoloxía como membros integrantes do equipo de Servizos Sociais. Procedementos, técnicas e instrumentos. Tema 32: O servizo de educación e apoio familiar. Natureza e obxectivos. Persoas destinatarias. Aspecto organizativo do servizo. Principios da intervención socioeducativa. Principios de intervención terapéutica. Liñas metodolóxicas. Tema 33: O Plan Concertado: cofinanciamento dos Servizos Sociais Comunitarios Básicos e Específicos. Obxecto, beneficiarios e requisitos. Tema 34: A nova Axenda Social de Galicia: medidas propostas. Tema 35: A planificación social. Deseño de plans, programas e proxectos: concreción de contidos, desenvolvemento, documentos complementarios, desenvolvemento en ordenanzas ou bases de regulamentación. Tema 36: O grupo e a dinámica grupal. Tipoloxía. Técnicas grupais e aplicación. Tema 37: A entrevista como técnica de diagnóstico e intervención psicosocial: modelos teóricos e diferentes tipos de entrevista. A visita domiciliaria, como instrumento na valoración de casos e/ou para a concreción doutras áreas da acción profesional. Tema 38: A avaliación psicolóxica. Estratexias de avaliación e diagnóstico. Planificación da intervención. O informe psicolóxico. Tema 39: As habilidades sociais. Definición e adquisición. Adestramento nas habilidades sociais. A asertividade e a autoestima. Métodos e técnicas para o seu fomento. Tema 40: Habilidades de autocontrol e manexo do estrés. Toma de decisións e resolución de conflitos. Habilidades para a autonomía persoal. Tema 41: A lei 3/2011, de 30 de xuño, de apoio á familia e á convivencia de Galicia. Competencias dos diferentes entes públicos na defensa do menor. Os dereitos que asisten ás persoas menores de idade; procedementos para a defensa dos devanditos dereitos. Os deberes que asisten ás persoas menores de idade. Tema 42: Desenvolvemento afectivo e social dos nenos e nenas ata os 6 anos. Desenvolvemento da linguaxe e comunicación ata os 12 anos. Desenvolvemento cognitivo dos 12 aos 16 anos. Cambios que acompañan a pubertade. Tema 43: As situacións de risco social nas que se poden atopar as persoas menores de idade. Aspectos conceptuais dende a óptica legal. Actuacións perante unha situación de risco social. As competencias dos concellos neste tipo de situacións; obxecto da actuación administrativa. O deseño e implementación de proxectos de intervención coas familias dende a óptica psicosocioeducativa. Tema 44: A corresponsabilidade familiar. Escola de nais e pais. Asesoramento a familias. A comunicación no contexto familiar. Tema 45: A Lei Orgánica 2/2010, de 3 de marzo, de saúde sexual, reprodutiva e da interrupción voluntaria do embarazo. Tema 46: Ocio e tempo libre. Recursos de ocio como instrumentos de socialización e concienciación das problemáticas sociais. Os programas de educación de rúa. Tema 47: Separación e divorcio. Impacto emocional da separación sobre o desenvolvemento de nenos e nenas. A mediación familiar. Normativa e estrutura do proceso de mediación. O marco regulador do divorcio e da separación familiar. Equipos técnicos dos xulgados de familia. Os puntos de encontro familiar. Tema 48: A mediación comunitaria. Tema 49: As situacións de desamparo social nas que se poden atopar as persoas menores de idade. Aspectos conceptuais dende a óptica legal. Actuacións perante unha situación de desamparo social. As competencias da Xunta de Galicia e dos concellos neste tipo de situacións; obxecto da actuación administrativa. A elaboración de informes técnicos dende os Servizos Sociais Comunitarios aos Equipos Técnicos de Menores ou a instancias xudiciais. Contido e diferenzas entre diagnóstico, valoración profesional e prognóstico. A importancia do traballo en rede. Tema 50: O maltrato infantil: definición e tipoloxías. Indicadores de maltrato e abandono infantil. O papel dos profesionais da detección e notificación. Tema 51: O acollemento. Concepto, contido e criterios de aplicación. Tipoloxías de acollemento. Procedemento de xestión. Diferenciación de competencias entre a Administración Autonómica e a Administración Local neste aspecto. A valoración psicosocial para valorar a idoneidade das persoas acolledoras. Tema 52: Actuacións en materia de reeducación de menores. Concepto de persoa infractora. Responsabilidade penal das persoas menores de idade. Obxecto do sistema de reeducación de menores. Principios de actuación; conciliación e reparación. Tema 53: O absentismo escolar. A intervención dende os ámbitos educativo e social. Procedemento de intervención socioeducativa. Protocolo de intervención. Tema 54: Recursos, programas e servizos existentes no termo municipal de Santiago de Compostela para garantir a cobertura de necesidades básicas do colectivo infanto-xuvenil e mellorar a súa calidade de vida. Tema 55: Diversidade funcional: conceptos, necesidades e recursos. Axudas e subvencións. Plan de acción para persoas con discapacidades. Os programas de atención a persoas con discapacidades. Formulación xeral. Tema 56: A promoción da autonomía persoal e atención a persoas en situación de dependencia. Procedemento de valoración; escalas de apoio para a valoración social. Catálogo de recursos. Elaboración do programa individual de atención (PIA). O programa de asignación de recursos (PAR). Tema 57: As persoas maiores. Aspectos sociais sobre o envellecemento. Necesidades, programas e recursos. O maltrato a persoas maiores. Factores de risco. Contextos nos que se pode producir unha situación de maltrato. Intervención dende os Servizos Sociais Comunitarios. Tema 58: O procedemento xudicial de incapacidade. Medidas de protección e adopción de medidas cautelares. Os ingresos involuntarios. O papel dos Servizos Sociais Comunitarios. A FUNGA. Tema 59: Minorías étnicas. Características. Necesidades sociais e recursos. Aspectos demográficos. Problemática específica e medidas para a integración social. A inclusión social da poboación pertencente á etnia xitana. Programas de intervención social e laboral no termo municipal de Santiago de Compostela. Tema 60: Poboación migrante. Persoas inmigrantes: situación actual, medidas de actuación, fomento do seu proceso de acomodación e participación social. Persoas emigradas: recursos e programas para persoas emigrantes retornadas. A intervención social e psicolóxica coas persoas refuxiadas. Tema 61: A intervención psicolóxica coas persoas refuxiadas. Intervención social, traballo educativo e comunitario; prevención do racismo e a xenofobia. Tema 62: A igualdade de xénero. Causas estruturais e estratexias de intervención social. A integración transversal do principio de igualdade nas actuacións dos poderes públicos. Tema 63: Proceso de socialización: identidade de xénero, socialización de xénero. Roles de xénero. Educación para a igualdade. Eliminación dos prexuízos sexistas e racistas. Tema 64: As violencias contras as mulleres. Tipos. Identificación do maltrato. Teorías explicativas. Indicadores. Acoso sexual e agresión sexual. Intervención social con mulleres en situación de violencia de xénero. Tema 65: Lei 2/2014, do 14 de abril, pola igualdade de trato e a non discriminación de lesbianas, gays, transexuais, bisexuais e intersexuais en Galicia. Políticas públicas para o fomento e a promoción da igualdade, da visibilidade e da non discriminación do colectivo LGTBI. Tema 66: Concepto de saúde. Indicadores de saúde. Estratexias de prevención e promoción da saúde pública. A lexislación autonómica en materia de saúde: obxecto, análise conceptual, dereitos sanitarios (pacientes e acompañantes), dereitos relacionados coa autonomía de decisión, dereitos relacionados coa confidencialidade e a información; deberes sanitarios. Tema 67. Propostas de educación afectivo-sexual e prevención para a saúde. Enfermidades transmisibles: ETS e VIH-SIDA. Vías de transmisión e medidas de prevención. Tema 68: A Lei 2/1996, de 8 de maio, sobre drogas das Comunidade Autónoma de Galicia: obxecto, conceptos básicos (drogas, dependencia, desintoxicación, deshabituación, reinserción social) e competencias. Clasificación e efectos das drogas. Tema 69: Procesos e recursos asistenciais nos trastornos adictivos. Tema 70: Prioridades na formulación de programas dos servizos sociais comunitarios; referencias lexislativas. Actuacións complementarias que se deben desenvolver de xeito prioritario e adaptado ás circunstancias locais e aos obxectivos departamentais. A prevención e inclusión social. A prevención de condutas aditivas. Apoio a colectivos con necesidades específicas. Tema 71: A implantación e o desenvolvemento dun sistema de avaliación da calidade dentro dos dispositivos ambulatorios de tratamento das drogodependencias. Principios básicos para a prestación do servizo con calidade. Actuacións para prestar un servizo de calidade: actuacións médicas, psicolóxicas, de enfermería, de laboratorio, xurídicas, formativas-laborais, sociais, educativas e comunitarias. Tema 72: A Estratexia Nacional sobre Adiccións. A Estratexia da Unión Europea na loita contra as drogas (2013-2020). Tema 73: A Lei 11/2010, do 17 de decembro, de prevención do consumo de bebidas alcohólicas: obxecto, análise conceptual, principios e medidas de prevención. Tema 74: A UMAD de Santiago de Compostela: a prevención dende os ámbitos familiar, escolar, xuvenil e laboral. Programación; o nivel asistencial; a integración social. O programa de incorporación personalizado. Tema 75: A pobreza e a exclusión social en Galicia: análise conceptual. Criterios para a valoración dunha situación de exclusión social. Principios xerais de aplicación para actuacións encamiñadas á inclusión social en Galicia; referencias lexislativas. Tema 76: Liñas de intervención en materia de vivenda dende o ámbito dos Servizos Sociais Comunitarios. Prevención e intervención en casos de desafiuzamento. Mobilización de recursos. Tema 77: A estratexia de inclusión social de Galicia 2014-2020: principios que a sustentan, persoas e grupos destinatarios. Marco estratéxico: referentes no contexto europeo e estatal. Políticas de inclusión social en Galicia. Prioridades e obxectivos da estratexia de inclusión social. Tema 78: Metodoloxía de intervención para a inclusión social. Accións positivas en favor de persoas, grupos e territorios vulnerables. A intervención de equipos interdisciplinares: composición e concreción do desempeño profesional. Tema 79: A Lei 10/2013 de 27 de novembro de inclusión social de Galicia. A renda de inclusión social de Galicia: definición, obxectivos e natureza xurídica. Persoas beneficiarias, requisitos e tramos. O acordo anexo para a integración socioeducativa das persoas menores. Deseño de itinerarios de inclusión social. Tema 80: As axudas de inclusión social: definición, requisitos, tipoloxía e procedemento de xestión e implementación. Tema 81: A Ordenanza de garantía básica cidadá: principios que a sustentan. Catálogo de recursos e prestacións que contempla. Requisitos e procedemento de tramitación. Tema 82: A intervención coas persoas sen fogar. Procesos de intervención e recursos existentes de aplicación no termo municipal de Santiago de Compostela. A Estratexia de Desenvolvemento Urbano Sostible e Integrado (EDUSI). Tema 83: A Estratexia Internacional para as Persoas sen Fogar 2015-2020: tipoloxía europea de persoas sen fogar e exclusión residencial. Fundamentación e xustificación da Estratexia Nacional. Obxectivos e propostas de actuacións. Tema 84: Os equipos técnicos de inclusión sociolaboral. Natureza e funcións. Metodoloxía de intervención e función coordinadora. Criterio de territorialización. Prevención da exclusión social nas zonas de intervención social especial. Tema 85: O desenvolvemento comunitario: concepto e cuestión metodolóxicas. As redes comunitarias existentes no termo municipal de Santiago de Compostela. A aplicación informática “compostelaintegra”, como ferramenta que facilita o traballo en rede. Tema 86: A elaboración de estudos e diagnósticos comunitarios: Análise conceptual e aspectos metodolóxicos. A importancia das dinámicas comunitarias e do traballo en rede. Tema 87: A Casa de Asociacións de Benestar Social (CABES) do Concello de Santiago de Compostela: natureza, obxectivos, organización. Tema 88: A Lei 10/2011, de 28 de novembro, de acción voluntaria: concepto, sectores de actuación, persoas voluntarias e entidades de acción voluntaria. Relación entre as persoas voluntarias e as entidades. Persoa destinataria da acción voluntaria. A participación cidadá e o papel do terceiro sector na prestación e, no seu caso, colaboración no desenvolvemento dos servizos sociais. Tema 89: O apoio informático nos servizos sociais. O sistema de información a usuarios/as de servizos sociais (SIUSS) e manual de traballo información e asesoramento en servizos sociais (MATIASS). A historia social única. Tema 90: Lei 1/2015, do 1 de abril, de garantía da calidade dos servizos públicos e da boa administración: a atención á cidadanía. Procedemento para a presentación de suxestións e queixas. A calidade dos servizos públicos e principio de boa administración. A Xunta de Goberno Local, en sesión celebrada o día 02.12.2016, aprobou a oferta de emprego do Concello de Santiago de Compostela para o ano 2016. Esta oferta foi publicada no BOP de A Coruña nº 237, de 16.12.2016 e inclúe unha praza de educador/a familiar, persoal laboral fixo, pertencente ao Grupo A2 de titulación, conforme ao establecido na lei 7/2007, de 12 de abril, do Estatuto Básico do Empregado Público, con destino no Departamento de Servizos Sociais Comunitarios, integrando as Unidades de Traballo e Educación Social (UTES), desenvolvendo programas municipais socioeducativos e de desenvolvemento comunitario.2.-DOTACIÓN ECONÓMICA: As retribucións correspondentes ao Grupo A2, e demais retribucións complementarias segundo acordos adoptados pola Corporación ao respecto, e concretados na relación orzamentaria e de postos de traballo. O proceso selectivo rexerase polo establecido nas bases xerais e nas presentes bases específicas. Serán tamén de aplicación, xunto con outras disposicións, a estes procesos os seguintes textos normativos:  Lei 7/1985, de 2 de abril, Reguladora das Bases de Réxime Local.  Texto Refundido das Disposicións Legais Vixentes en Materia de Réxime Local, aprobado por Real Decreto Lexislativo 781/1986, de 18 de abril.  Real Decreto 896/1991, de 7 de xuño, polo que se establecen as Regras Básicas e Programas Mínimos do Procedemento de Selección dos Funcionarios da Administración Local.  Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado por Real Decreto 364/1995, de 10 de marzo.  Lei 5/1997, de 22 de xullo, de Administración Local de Galicia.  Real Decreto 2271/2004, de 3 de decembro, polo que se regula o acceso ao emprego público e a provisión de postos de traballo das persoas con discapacidade.  A Lei 13/2008, de 3 de decembro, de Servizos Sociais de Galicia.  Acordo Regulador – Convenio Colectivo do persoal ao servizo do Concello de Santiago de Compostela 2009-2012 (BOP 03/02/2010).  Texto Refundido das Disposicións Legais Vixentes da Comunidade Autónoma de Galicia en Materia de Igualdade, aprobado por Decreto Lexislativo 2/2015, de 12 de febreiro.  Lei 2/2015, de 29 de abril, de emprego público de Galicia.  Texto Refundido do Estatuto Básico do Empregado Público, aprobado por Real Decreto Lexislativo 5/2015, de 30 de outubro.  Lei 39/2015, de 01 de outubro, de Procedemento Administrativo Común das Administracións Públicas.  Lei 40/2015, de 01 de outubro, de Réxime Xurídico do Sector Público.4- REQUISITOS ESPECÍFICOS ESIXIDOS: Ademais dos indicados nas bases xerais da convocatoria de prazas do Concello de Santiago de Compostela ( BOP A Coruña núm 103, do 2 de xuño de 2017) os/as aspirantes deberán estar en posesión na data en que remate o prazo de presentación de instancias, do título universitario de Grao/Diplomatura/ en Educación Social, Traballo Social, Psicoloxía, Pedagoxía, Psicopedagoxía ou equivalente. No caso de titulacións obtidas no estranxeiro, deberán posuír o documento que acredite a súa homologación.5.- FUNCIÓNS DOS POSTOS DE TRABALLO A CUBRIR: Figuran especificadas no anexo II da presente convocatoria 6.1. Os/as aspirantes que desexen participar no proceso selectivo deberán facelo constar mediante instancia, na que manifesten que reúnen todos e cada un dos requisitos establecidos nas bases xerais da convocatoria e nas presentes bases específicas. Os ditos requisitos deberán reunirse con referencia ao derradeiro día do prazo de presentación de instancias, e será nula á formalización do contrato con aqueles aspirantes que estean incursos en causas de incapacidade recollidas na normativa vixente. A solicitude de participación deberá ir acompañada, necesariamente, de fotocopia do documento nacional de identidade ou, no seu caso, do pasaporte ou de calquera outro documento acreditativo da nacionalidade; e do xustificante que acredite o aboamento íntegro da taxa. A falla de xustificación no prazo de presentación de instancias determinará a exclusión definitiva do proceso selectivo do aspirante. No caso de aspirantes que concorran ás probas selectivas en calidade de cónxuxe, descendente do cónxuxe, de españois ou nacionais de países membros da Unión Europea deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa do español ou do nacional da Unión Europea co que existe este vínculo, de que non está separado de dereito do seu cónxuxe e, no seu caso, do feito de que o aspirante vive ás súas expensas ou está ao seu cargo. Os/as aspirantes deberán aportar, xunto coa solicitude, fotocopia dos documentos acreditativos dos méritos alegados. Non será necesaria a compulsa dos documentos que sexan presentados, sen prexuízo de que en calquera momento o tribunal cualificador ou os órganos competentes do Concello de Santiago de Compostela poidan requirir aos aspirantes que acrediten a veracidade das circunstancias e documentos aportados obxecto de valoración. A data límite para a alegación dos méritos e a presentación dos documentos relativos aos mesmos será a de finalización do prazo de presentación de solicitudes. En ningún caso serán valorados méritos non alegados na solicitude ou non acreditados documentalmente en prazo.6.2. As solicitudes dirixiranse ao Sr. Alcalde-presidente da Corporación, e presentaranse no Rexistro Xeral do Concello no prazo de vinte días naturais contados a partir do seguinte ao da publicación da convocatoria no Boletín Oficial do Estado. Tamén poderán presentarse nos lugares e formas establecidos no artigo 16 da Lei 39/2015, do 01 de outubro. No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes do seu envío certificado.6.3 Taxa por dereitos de exame. Segundo o disposto na vixente ordenanza fiscal 3.07, os/as aspirantes deberán aboar as taxas por dereito de exame que de seguido se relacionan: - Grupo A e B: 27,60 euros. O aboamento efectuarase en réxime de autoliquidación mediante o impreso que para o efecto poderá obterse na Oficina de Atención ao Contribuínte (Rúa Presidente Salvador Allende, 4 baixo) e nas Oficinas de Rexistro indicadas na base 5.2. O impreso poderá obterse tamén a través de internet, na citada web. O aboamento da autoliquidación poderá realizarse nas entidades colaboradoras relacionadas no propio impreso de autoliquidación. De conformidade co disposto no artigo 26.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 05 de marzo, non procederá a devolución do importe satisfeito en concepto de taxa por dereitos de exame cando por causas imputables ao aspirante este non participe no proceso selectivo ou sexa excluído do mesmo. O Tribunal cualificador estará composto polo seguintes membros:  Presidente: Un/ha funcionario ou persoal laboral fixo do Concello.  3 Vogais: - Funcionarios de carreira ou persoal laboral fixo, non necesariamente do Concello de Santiago de Compostela.  Secretario: Un /ha funcionario/a do Concello de Santiago de Compostela. Para os efectos de asistencia, os compoñentes dos tribunais que actúen nestas probas terán a categoría primeira, de conformidade co que dispón o artigo 30 do R. D. 462/2002, do 24 de maio. Cando existan dificultades técnicas ou de outra índole que o aconsellen, o Tribunal poderá incorporar aos seus traballos asesores especialistas para as probas e cos cometidos que estime pertinentes, limitándose ditos asesores a prestar a súa colaboración nas súas especialidades técnicas, con voz pero sen voto. Así mesmo, o Tribunal poderá valerse de persoal auxiliar durante o desenvolvemento material dos exercicios, cuxa designación deberá comunicarse á Concellaría de Persoal, que haberá de autorizar o número de persoal auxiliar proposto. O sistema selectivo é o de concurso-oposición. O proceso selectivo constará de dúas fases: a primeira corresponderá a fase de oposición e a segunda á de concurso FASE DE OPOSICION:  Primeiro exercicio: De carácter obrigatorio e eliminatorio. Consistirá en contestar un cuestionario de 100 preguntas, con 3 respostas alternativas, sendo só unha delas a correcta, sobre o contido xeral do programa, no tempo máximo cen minutos. Por cada tres respostas falladas restará unha correcta, non computándose as non contestadas. Calificarase de 0 a 10 puntos este exercicio, sendo necesario para aprobar haber obtido un mínimo de 5 puntos.  Segundo exercicio: De carácter obrigatorio e eliminatorio. Consistirá en desenvolver dez preguntas, vinculadas ao contido no programa específico desta convocatoria, nun tempo máximo de dúas horas. As preguntas pódense corresponder con subtítulos literais contemplados no devandito programa ou ben, interrelacionar varios epígrafes correspondentes a diferentes temas. Posteriormente, as persoas aspirantes serán convocadas oportunamente para a lectura do seu exercicio en sesión pública ante o tribunal, que o cualificará valorando os coñecementos, a claridade, a capacidade de síntese e de relación das temáticas propostas, así como a súa forma de presentación e exposición. No desenvolvemento da lectura, o tribunal poderá realizar preguntas ao aspirante en relación co seu exercicio. Cada membro do tribunal dispoñerá de fotocopias dos exercicios para cotexar a lectura efectuada polo aspirante. Cualificarase de 0 a 10 puntos este exercicio (puntuación máxima por pregunta: 1), sendo necesario para aprobar, obter un mínimo de 5 puntos.  Terceiro exercicio: De carácter obrigatorio e eliminatorio. Consistirá no desenvolvemento de dous supostos prácticos relativos ás tarefas cuxa realización corresponde a un/unha educador/a familiar como profesional dos Servizos Sociais Comunitarios. As persoas aspirantes poderán elixir os supostos entre catro dos propostos polo Tribunal e que versarán sobre os contidos das materias comprendidas na parte especifica do programa desta convocatoria nun tempo máximo de tres horas. Para este exame estará permitido o uso de textos normativos, sen comentarios. Con posterioridade, as persoas aspirantes serán convocadas oportunamente para a lectura do seu exercicio en sesión pública ante o tribunal, que o cualificará valorando a estrutura, capacidade metodolóxica, claridade na súa exposición e interrelación dos contidos analizados ao longo de todo o temario. No desenvolvemento da lectura, o tribunal poderá realizar preguntas ao aspirante en relación co seu exercicio. Cada membro do tribunal dispoñerá de fotocopias dos exercicios para cotexar a lectura efectuada polo aspirante. Cualificarase de 0 a 10 puntos este exercicio, sendo necesario para aprobar haber obtido un mínimo de 2,5 puntos en cada un dos supostos.  Cuarto exercicio: De carácter obrigatorio para todos as persoas aspirantes, pero non eliminatorio, consistirá en reproducir a estrutura e contido dun texto en Microsoft Word e en deseñar unha táboa básica en Microsoft Excel na que se reproduzan varios títulos e se introduzan as fórmulas correspondentes para o cálculo automático de idade, promedios, cálculo de porcentaxes, introdución de listas e contabilidade automática de datos de texto. Este exercicio será puntuado de 0 a 3.  Quinto exercicio: De carácter obrigatorio para todos as persoas aspirantes, pero non eliminatorio, a excepción das que teñan acreditado, como mínimo, o CELGA 4 ou equivalente debidamente homologado polo órgano competente en materia de política lingüística da Xunta de Galicia, que estarán excluídos de realizar o exercicio. Consistirá na tradución, nun tempo máximo de trinta minutos, un texto do castelán ao galego e outro do galego ao castelán, ambos propostos polo tribunal. Este exercicio cualificarase como “apto” ou “non apto”. A fase de concurso non terá carácter eliminatorio, e valorarase o seguinte: a) Servicios prestados na Administración publica, en postos de natureza semellante, no grupo A2 de clasificación, funcionarial ou laboral 0, 10 puntos por mes de servicio, ata un máximo de 10 puntos. Non se computarán servicios inferiores a un mes, considerándose para estes efectos, os meses de trinta días. b) Titulación académica superior á esixida para acceder á praza: * Posgrao, doutor ou equivalente: 3 puntos. c) Formación: Valorarase a asistencia ou impartición ( como profesor/a) a/de cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais ( estado, comunidade autónoma, provincia, municipio….), as que teñan competencias en materia educativa e teñan carácter público ( universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións dos postos de traballo e se valorarán a razón de 0,020 puntos por cada hora de formación acreditada como alumno, e de 0,040 puntos como profesor/a, cun límite de 100 horas por acción formativa, de xeito que ningún curso dos aportados se valorará con máis de 2 puntos. Consideracións: -Os certificados nos que non conste a duración en horas do curso non serán tidos en conta. -Non se puntuarán xornadas, congresos, reunións profesionais ou similares. -Nos cursos de idiomas ou aplicacións informáticas só se terán en conta os de maior nivel. -Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias, A puntuación máxima a acadar neste apartado será de 5 puntos. d) Exercicio de dereitos de conciliación nos cinco anos anteriores á publicación da convocatoria no Boletín Oficial do Estado, cun límite de 0,50 puntos.  Permiso de maternidade: 0,05 puntos por permiso, cun máximo de 0,20 puntos;  Permiso de paternidade: 0,025 puntos por permiso, cun máximo de 0,10 puntos;  Redución de xornada: 0,016 puntos por mes completo de redución, cun máximo de 0,20 puntos;  Excedencia para coidado de familiar: 0,005 puntos por mes completo de excedencia, cun máximo de 0,20 puntos. Os méritos valoraranse con referencia á data na que remate a presentación de instancias, e acreditaranse no momento de formalizar a solicitude de participación, presentando copia dos documentos acreditativos, xa que non serán tidos en conta, nin serán valorados aqueles que non queden debidamente acreditados dentro do prazo de presentación de instancias. A puntuación obtida na fase de concurso será publicada no Taboleiro de Edictos do Concello o mesmo día en que se acorde, En ningún caso poderá ser aplicada co fin de superar os exercicios da fase de oposición. O Tribunal, rematada a cualificación, publicará a relación de aprobados por orden de puntuación, que se confeccionará cos aspirantes que superados tódolos exercicios obrigatorios, obteñan a maior puntuación, sumando á puntuación obtida na fase de concurso, os puntos obtidos nos exercicios da oposición; non podendo rebasar os aspirantes aprobados o número de prazas convocadas, e elevará dita relación ó Alcalde, para que formule o nomeamento pertinente. Calquera proposta que contradiga o anterior, será nula de pleno dereito. O órgano competente procederá á formalización do contrato. Ata que non se formalice, o aspirante proposto non terá dereito a percepción económica ningunha. Transcorrido satisfactoriamente o período de proba de 6 meses, o aspirante proposto adquirirá a condición de persoal laboral fixo. Tema 1: A Constitución Española de 1978: Estrutura, Título Preliminar, Dereitos e deberes fundamentais e Reforma Constitucional. Tema 2: A Coroa. As Cortes Xerais: Composición, Funcións e Funcionamento. Tema 3: O Goberno: Composición e funcións. Relacións entre o Goberno e as Cortes Xerais. As Administracións Públicas. Lexislación aplicable. Tema 4: O Estatuto de Autonomía de Galicia. As institucións da Comunidade Autónoma: O Parlamento, o Consello da Xunta, a Presidencia e a administración de Xustiza. Competencias. Tema 5: Lei 6/1984, do 5 de xuño, do Valedor do Pobo: tramitación das queixas, tramitación da investigación e deber de colaboración. Tema 6: Lei 39/2015, de 1 de outubro, do procedemento administrativo común das Administracións Pública: a capacidade de obrar e o concepto de interesado, identificación e firma dos interesados no procedemento administrativo, a actividade das Administracións Públicas, dereitos das persoas nas súas relacións coas Administracións Públicas, dereito e obrigación de relacionarse electronicamente coas Administracións Públicas, linguas dos procedementos, rexistros, colaboración e comparecencia das persoas e responsabilidade da tramitación. Tema 7: Lei 39/2015, de 1 de outubro, do procedemento administrativo común das Administracións Pública: Dos actos administrativos, concepto e clases, elementos, requisitos dos actos administrativos, eficacia dos actos, a notificación, nulidade e anulabilidade. Tema 8: Lei 39/2015, de 1 de outubro, do procedemento administrativo común das Administracións Pública: Finalización do procedemento: a obriga de resolver. O silencio administrativo. Os recursos administrativos: concepto e clases, requisitos xerais. Os recursos ordinarios. Tema 9: Regulamento orgánico de Goberno e Administración do Concello de Santiago de Compostela. Tema 10: O municipio. Elementos. Territorio e poboación. Tema 11: Lei 7/1985, do 2 de abril, reguladora de bases de réxime local. Municipios de Gran Poboación. O Alcalde: competencias, forma de elección e cesamento. Os Tenentes de Alcalde. A Xunta de Goberno Local: composición e atribucións. O Pleno: composición e competencias. As Comisións Informativas. Tema 12: Regulamento Orgánico Municipal do Pleno do Concello de Santiago de Compostela. Tema 13: Lei 2/2015, de 29 de abril, de emprego público de Galicia: Clases de funcionarias/os. Situacións administrativas. Réxime disciplinario. Tema 14: Lei 2/2015, de 29 de abril, de emprego público de Galicia: Dereitos e deberes das/os funcionarias/os locais. Código de conduta dos empregados públicos. Réxime de incompatibilidades. Tema 15: A Lei de Contratos do sector público: Lei 9/2017, de 8 de novembro. Tipoloxías de contratos e clasificación. Capacidade e solvencia. Obxecto, prezo e elementos formais Tema 16: A lexislación estatal en materia de protección de datos. O impacto do Regulamento Xeral de Protección de Datos sobre a actividade das Administracións Públicas. O Regulamento Municipal de seguridade para a protección de datos de carácter persoal. Tema 17: Regulamento de Participación Cidadá do Concello de Santiago de Compostela. Tema 18: Lei 9/2007, de 13 de xuño, de subvencións de Galicia: Principios xerais e requisitos para o outorgamento das subvencións. Tema 19: Lei 9/2007, de 13 de xuño, de subvencións de Galicia: Dos procedementos de concesión en réxime de concorrencia competitiva e do procedemento de concesión directa. Tema 20: Lei 9/2007, de 13 de xuño, de subvencións de Galicia: Dos procedementos de xestión e xustificación de subvencións. Tema 21: Lexislación en materia de igualdade: Lei Orgánica 3/2007, de 22 de marzo, para a igualdade efectiva de mulleres e homes. Decreto Lexislativo 2/2015, 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Tema 22: Marco legal dos Servizos Sociais Comunitarios: Constitución Española, Estatuto de Autonomía e Lei de Bases de Réxime Local. Distribución competencial. Tema 23: A Lei 13/2008, de 3 de decembro, de Servizos Sociais de Galicia. O sistema galego de Servizos Sociais: obxectivos, principios xerais e titulares de acceso aos devanditos servizos. As competencias das Administracións Públicas en materia de Servizos Sociais. Tema 24: A estrutura dos Servizos Sociais. Funcións dos distintos niveis de Servizos Sociais. Catálogo de recursos sociais. A colaboración interadministrativa. Tema 25: O principio de universalidade. Dereitos e deberes das persoas en relación aos Servizos Sociais. Tema 26: O equipo profesional en Servizos Sociais Comunitarios Básicos: composición e funcións. O profesional de referencia nos Servizos Sociais. A figura de “xestor/a do caso”. Tema 27: O papel do/a educador/a familiar como profesional integrante no equipo de Servizos Sociais. O traballo en rede; a interdisciplinariedade. Tema 28: O Decreto 99/2012, do 16 de marzo, polo que se regulan os Servizos Sociais Comunitarios e o seu financiamento: Principios, obxectivos, funcións e competencias. Natureza dos Servizos Sociais Comunitarios. Tema 29: Os Servizos Sociais Comunitarios Básicos e Específicos. Aspectos conceptuais e funcións. A coordinación interdepartamental entre os Servizos Sociais Comunitarios Básicos e os Específicos. Tema 30: O servizo de educación e apoio familiar. Natureza e obxectivos. Persoas destinatarias. Aspecto organizativo do servizo. Principios da intervención socioeducativa. Tema 31: O sistema familiar: estrutura, funcións e roles. Aspectos conceptuais, tipos de familia. O ciclo vital familiar e crises asociadas. O papel das familias na educación. As familias e os estilos educativos. Grupos de familias de especial consideración. Tema 32: A corresponsabilidade familiar. O ocio e o tempo libre. Recursos de ocio como instrumentos de socialización e concienciación das problemáticas sociais. Tema 33: As habilidades sociais. Definición e adquisición. Adestramento nas habilidades sociais. A asertividade e a autoestima. Métodos e técnicas para o seu fomento. Tema 34: Apoio familiar e mediación. Normativa e estrutura do proceso de mediación. Aspectos conceptuais e finalidade. Recursos para o apoio familiar e a mediación. Os puntos de encontro familiar. Tema 35: Separación e divorcio. O marco regulador do divorcio e da separación familiar. Equipos técnicos dos xulgados de familia. Impacto emocional da separación sobre o desenvolvemento de nenos e nenas. Tema 36: Metodoloxía de intervención social coas familias: fases. Procedementos de rexistro e valoración. Técnicas e metodoloxía de intervención. A importancia das entrevistas e das visitas domiciliarias. Tema 37: A lei 3/2011, de 30 de xuño, de apoio á familia e á convivencia de Galicia. Principios reitores de liberdade, igualdade e responsabilidade pública. Competencias dos diferentes entes públicos na defensa do/a menor. Os dereitos que asisten ás persoas menores de idade; procedementos para a defensa dos devanditos dereitos. Os deberes que asisten ás persoas menores de idade. Tema 38: A situación de risco social na que se poden atopar as persoas menores de idade. Aspectos conceptuais dende a óptica legal. Actuacións perante unha situación de risco social. As competencias dos concellos neste tipo de situación; obxecto da actuación administrativa. Recursos, programas e servizos existentes no termo municipal de Santiago de Compostela para garantir a cobertura de necesidades básicas do colectivo infanto-xuvenil e mellorar a súa calidade de vida. Tema 39: A intervención socioeducativa con menores e familias en situación de risco social: en que consiste?. Fases na intervención socioeducativa. Técnicas e metodoloxía de intervención. A importancia das entrevistas e das visitas domiciliarias. A elaboración de proxectos socioeducativos. A importancia do traballo en rede. Tema 40: A situación de desamparo social na que se poden atopar as persoas menores de idade. Aspectos conceptuais dende a óptica legal. Actuacións perante unha situación de desamparo social. As competencias da Xunta de Galicia e dos concellos neste tipo de situación; obxecto da actuación administrativa. Principios de intervención mínima e proporcionalidade. A obrigatoriedade de comunicación dunha presunta situación de desamparo social: a quen afecta?; fundamentación lexislativa. A elaboración de informes técnicos dirixidos ao Equipo Técnico de Menores ou a instancias xudiciais. Diferenza entre diagnóstico, valoración profesional e prognóstico. Tema 41: O absentismo escolar. A intervención dende os ámbitos educativo e social. Procedemento de intervención socioeducativa. Tema 42: O maltrato infantil: definición e tipoloxías. Indicadores de maltrato e abandono infantil. O papel dos profesionais da detección e notificación. Tema 43: O acollemento. Concepto, contido e criterios de aplicación. Tipoloxías de acollemento. Procedemento de xestión. Diferenciación de competencias entre a Administración Autonómica e a Administración Local neste aspecto. Tema 44: A Lei Orgánica 2/2010, de 3 de marzo, de saúde sexual, reprodutiva e da interrupción voluntaria do embarazo. Tema 45: Actuacións en materia de reeducación de menores. Concepto de persoa infractora. Responsabilidade penal das persoas menores de idade. Obxecto do sistema de reeducación de menores. Principios de actuación; conciliación e reparación. Tema 46: Minorías étnicas. Características. Necesidades sociais e recursos. Aspectos demográficos. Problemática específica e medidas para a integración social. A inclusión social da poboación pertencente á etnia xitana. Programas de intervención social e laboral no termo municipal de Santiago de Compostela. Tema 47: Poboación migrante. Persoas inmigrantes: situación actual, medidas de actuación, fomento do seu proceso de acomodación e participación social. Persoas emigradas: recursos e programas para persoas emigrantes retornadas. A intervención social coas persoas refuxiadas. Tema 48: Liñas de intervención en materia de vivenda dende o ámbito dos Servizos Sociais Comunitarios. Prevención e intervención en casos de desafiuzamento. Mobilización de recursos. Tema 49: A intervención coas persoas sen fogar. Procesos de intervención e recursos existentes de aplicación no termo municipal de Santiago de Compostela. Tema 50: A educación de rúa: concepto. Perfil e roles do educador de rúa. Funcións e ámbitos de actuación. A mediación comunitaria. Tema 51: Proceso de socialización: identidade de xénero, socialización de xénero. Roles de xénero. Educación para a igualdade. Eliminación dos prexuízos sexistas e racistas. Tema 52: A participación cidadá e o papel do terceiro sector na prestación e, no seu caso, colaboración no desenvolvemento dos servizos sociais. A Casa de Asociacións de Benestar Social (CABES) do Concello de Santiago de Compostela: natureza, obxectivos, organización. Tema 53: A Lei 10/2013 de 27 de novembro de inclusión social de Galicia. Criterios para a valoración da situación de exclusión social ou de risco de exclusión social. A renda inclusión social de Galicia: definición, obxectivos e natureza xurídica. Persoas beneficiarias, requisitos e tramos. O acordo anexo para a integración socioeducativa das persoas menores. Tema 54: As axudas de inclusión social: definición, requisitos, tipoloxía e procedemento de tramitación. A elaboración dos proxectos de traballo socioeducativo. Tema 55: A Ordenanza de garantía básica cidadá: principios que a sustentan. Catálogo de recursos e prestacións que contempla. Requisitos e procedemento de tramitación. Tema 56: O desenvolvemento comunitario: concepto e cuestión metodolóxicas. As redes comunitarias existentes no termo municipal de Santiago de Compostela. A aplicación informática “compostelaintegra”, como ferramenta que facilita o traballo en rede. Tema 57: O Servizo de Axuda no Fogar no Concello de Santiago de Compostela: natureza, definición e obxectivo. Formas de prestación e modalidades de acceso. A interrelación entre o servizo de axuda no fogar e os programas municipais socioeducativos. Tema 58: A planificación social. Deseño de plans, programas e proxectos. Tema 59: O apoio informático nos servizos sociais. O sistema de información a usuarios/as de servizos sociais (SIUSS) e manual de traballo información e asesoramento en servizos sociais (MATIASS). A historia social única. Tema 60: Lei 1/2015, do 1 de abril, de garantía da calidade dos servizos públicos e da boa administración: a atención á cidadanía. Procedemento para a presentación de suxestións e queixas. A calidade dos servizos públicos e principio de boa administración. O que se publica para xeral coñecemento. Santiago de Compostela, 12 de febreiro de 2019 O alcalde, Martiño Noriega Sánchez.